CELEX: 62007TA0019
Language: el
Date: 2010-12-16 00:00:00
Title: Υπόθεση T-19/07: Απόφαση του Γενικού Δικαστηρίου της 16ης Δεκεμβρίου 2010 — Systran και Systran Luxembourg κατά Επιτροπής (Εξωσυμβατική ευθύνη — Πρόσκληση προς υποβολή προσφορών για την υλοποίηση σχεδίου συντηρήσεως και βελτιώσεως από γλωσσικής πλευράς του συστήματος αυτόματης μεταφράσεως της Επιτροπής — Πηγαίος κώδικας διατιθέμενου στο εμπόριο προγράμματος ηλεκτρονικού υπολογιστή — Προσβολή του δικαιώματος του δημιουργού — Μη επιτρεπόμενη αποκάλυψη τεχνογνωσίας σε τρίτους — Αγωγή αποζημιώσεως — Διαφορά αφορώσα εξωσυμβατική ευθύνη — Παραδεκτό — Υποστατή και βέβαιη ζημία — Αιτιώδης σύνδεσμος — Κατ’ αποκοπή εκτίμηση του ύψους της ζημίας)

5.2.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 38/9
            
         Απόφαση του Γενικού Δικαστηρίου της 16ης Δεκεμβρίου 2010 — Systran και Systran Luxembourg κατά Επιτροπής
   (Υπόθεση T-19/07) (1)
   
   (Εξωσυμβατική ευθύνη - Πρόσκληση προς υποβολή προσφορών για την υλοποίηση σχεδίου συντηρήσεως και βελτιώσεως από γλωσσικής πλευράς του συστήματος αυτόματης μεταφράσεως της Επιτροπής - Πηγαίος κώδικας διατιθέμενου στο εμπόριο προγράμματος ηλεκτρονικού υπολογιστή - Προσβολή του δικαιώματος του δημιουργού - Μη επιτρεπόμενη αποκάλυψη τεχνογνωσίας σε τρίτους - Αγωγή αποζημιώσεως - Διαφορά αφορώσα εξωσυμβατική ευθύνη - Παραδεκτό - Υποστατή και βέβαιη ζημία - Αιτιώδης σύνδεσμος - Κατ’ αποκοπή εκτίμηση του ύψους της ζημίας)
   2011/C 38/12
   Γλώσσα διαδικασίας: η γαλλική
   
      Διάδικοι
   
   
      Ενάγουσες: Systran SA (Παρίσι, Γαλλία), και Systran Luxembourg SA (Λουξεμβούργο, Μεγάλο Δουκάτο του Λουξεμβούργου) (εκπρόσωποι: J.-P. Spitzer και E. De Boissieu, δικηγόροι)
   
      Εναγομένη: Ευρωπαϊκή Επιτροπή (εκπρόσωποι: αρχικώς E. Mongatuti και M. F. Benyon, στη συνέχεια E. Traversa και E. Montaguti, επικουρούμενοι από τους A. Berenboom και M. Isgour, δικηγόρους)
   
      Αντικείμενο
   
   Αγωγή αποζημιώσεως με αίτημα την αποκατάσταση της ζημίας που ισχυρίζονται ότι υπέστησαν οι ενάγουσες λόγω εκνόμων ενεργειών εκ μέρους της Επιτροπής όσον αφορά τη συντήρηση και τη βελτίωση από γλωσσικής πλευράς του συστήματός της αυτόματης μεταφράσεως.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Υποχρεώνει την Ευρωπαϊκή Επιτροπή να καταβάλει στη Systran SA κατ’ αποκοπήν αποζημίωση ποσού 12 001 000 ευρώ.
            
         
               2)
            
            
               Απορρίπτει την αγωγή κατά τα λοιπά.
            
         
               3)
            
            
               Καταδικάζει την Επιτροπή στα δικαστικά έξοδα.
            
         
      (1)  EE C 69 της 24.3.2007.